Jou gesin 26 Maart 2017
Wat maak 'n gelukkige gesin? Hoekom is soveel gesinne ongelukkig? Wat is die grootste uitdagings vir vandag se gesinne? En kenners kyk na waardes vir die gesin, gesinsrituele, en hoe jy jou gesinslede se gedragspatrone kan verander.
Laai Af (26 227KB)
Jou gesin 19 Maart 2017
Is jy geneig om mense te manipuleer om jou sin te kry? Of sê jy een ding terwyl jy eintlik iets heel anders bedoel? 'n Kenner kyk na die verskillende vorme van kommunikasie binne gesinne, en watter invloed dit op gesinslede het. Aanneming en die uitwerking van 'n ouer wat ver van die huis af moet gaan werk om die pot aan die kook te hou, word ook bespreek.
Jou gesin 12 Maart 2017
Ongeveer 2 miljoen Suid-Afrikaners is verslaaf aan een of ander middel, 'n dilemma wat nie net die verslaafde nie, maar ook sy of haar gesin en onmiddelike familiekring ernstig beïnvloed. Suzaan Steyn se gaste kyk na die dinamika wanneer so 'n krisis 'n gesin tref.
Laai Af (24 282KB)
Jou gesin 5 Maart 2017
Finansiële kommer is 'n realiteit vir die meeste Suid-Afrikaanse gesinne. Maar wat presies doen dit aan die gesinlede wanneer die broodwinner sy werk verloor? Of ma of pa die gesin in die skuld dompel? En watter invloed het dit op die kinders?
Laai Af (24 427KB)
Jou gesin 26 Februarie 2017
Hoe kom mede-afhanklikheid in gesinne voor, en watter uitwerking het dit al die gesinslede. Die manier waarop seuns en dogters steeds verskillend grootgemaak word, en die uitwerking wat dit op volwasse kinders en selfs hulle beroep het, kom ook onder die loep.
Laai Af (23 030KB)
Jou gesin 19 Februarie 2017
Sondag 19 Februarie 2017
Tegnologie bring mense bymekaar. Dit sorg dat familielede wat ver van mekaar woon, daagliks kan kommunikeer en op die hoogte van mekaar se vreugdes en pyne bly. Maar wat gebeur as dit jou huismense se vyand word? En hoe weet jy wanneer multi-generasie trauma en -gedragspatrone verhoudinge in jou gesin versuur?
Laai Af (26 265KB)
Jou gesin 12 Februarie 2017
Wanneer is 'n gesin disfunksioneel? Wat is die simptome en oorsake daarvan? Hoe herken jy dit in jou eie huishouding?
Laai Af (22 082KB)
Jou gesin 5 Februarie 2017
Suzaan Steyn kyk na hersaamgestelde huishoudings.Wat is die uitdagings wanneer jy deel is van 'n gesin met 'n stiefma, -pa, of -kinders?
Laai Af (25 324KB)
Jou gesin 29 Januarie 2017
Sondag 29 Januarie 2017
Suzaan Steyn kyk na die tradisionele Afrika-gesin en na huishoudings waar bloedjong kinders ná die dood van hulle ouers die verantwoordelikheid as hoof van die gesin moet oorneem.
Laai Af (26 675KB)
Jou gesin 22 Januarie 2017
Suzaan Steyn kyk na gesinne waar albei ouers van dieselfde geslag is: Wat sê die navorsing hieroor? Wat is die daaglikse leefwyse van dié ouers en hulle kinders? Watter uitdagings en vooroordele moet hulle hanteer?